אוואריסטו פליצ'ה דאל'אבאקו

אוואריסטו פליצ'ה דאל'אבאקו (באיטלקית: Evaristo Felice dall'Abaco, ‏ 12 ביולי 1675 ורונה - 12 ביולי 1742, מינכן) היה כנר, צ'לן ומלחין איטלקי, נציג של המוזיקה הבארוקית. דאל'אבאקו נולד בשנת 1675 בוורונה, אז ברפובליקה של ונציה כבנו של הטוען המשפטי (causidico) דמיאנו דאל'אבאקו ושל אשתו, קלורינדה. אין פרטים רבים על שנות לימודיו בתחום המוזיקה. ייתכן כי השתלם בנגינה בכינור ובצ'לו אצל ג'וזפה טורלי, כנר ומלחין, בן מפורסם של העיר ורונה. ייתכן שהחל משנת 1685 עבר ללמוד במודנה, שם התחיל מאוחר יותר את הקריירה האמנותית. על פעילותו במודנה במהלך השנים 1701-1696 נמצא תיעוד בארכיון העיר. הוא ניגן ככנר, לפעמים לצידו של תומאזו אנטוניו ויטאלי. במופעי תיאטרון ואופרה, באירועים באקדמיה, טקסים כנסייתיים, מסיבות ונשפים. בשנת 1704 הוא הצטרף כ-Kammermusiker . הוא התוודע באותם הימים לאופרות ולאורטוריות של מלחינים מן האסכולה הונציאנית המאוחרת, כמו אנטוניו ג'אנטיני, קרלו פלוויצ'ינו, אנטוניו לוטי ומרק'אנטוניו זיאני. במודנה הכיר דאל'אבאקו גם את הסגנון המוזיקלי הצרפתי מכיוון שעל המוזיקה בנשפים ובחגיגות החצר היה אחראי הצרפתי אמברוויל. אחרי 19 בספטמבר 1701 אין יותר תיעוד על נוכחותו של דאל'אבאקו במודנה. ב-1704 ניתן למצוא אותו במינכן בחצר של מקסימיליאן השני עמנואל, הנסיך הבוחר מבוואריה (1726-1679).כנראה בעידודו של פייטרו טורי, שהיה לו מעמד חשוב בתזמורת החצר ומאוחר יותר היה ליועץ ומנהל המוזיקה הקאמרית של החצר הבווארית, התמנה דאל'אבאקו כצ'לן בתזמורת הקאמרית של הנסיך. אולם בגלל מלחמת הירושה הספרדית שהה הנסיך מקס אמנואל רק לעיתים רחוקות במינכן. תקופה נשאר דאל'אבאקו ללא עבודה וקיבל את משכורתו באיחור. בסופו של דבר, בינואר 1705 השתחרר ממשרתו במינכן לפי בקשתו. בינתיים הקים הנסיך במושבו בבריסל אקדמיה חדשה למוזיקה וכעבור זמן עבר אבאקו לשם והתקבל שוב לשירות הנסיך. בהמשך ליווה דאל'אבאקו את הנסיך הבווארי בנאמור, בכמה יישובים בחבל אנו כולל מונס (1706-1709) בצרפת - בקומפיין (1709) וכמו כן בפריז ובוורסאי (1709-1711). בארצות השפלה - כנראה במונס - התחתן עם מארי קלמאנס בולטינק. כבר בגלות התמנה אבאקו לקונצרטמייסטר של קפלת הנסיך מקסימיליאן השני עמנואל, במקביל עם המוזיקאי הוותיק מלכיאור דארדספין (1717-1643). עם חזרתו של הנסיך למינכן, ב-1715 המשיך דאל'אבאקו בתפקיד קונצרטמייסטר, ואחרי מותו של דארדספין משרתו הפכה לבלעדית. בנוסף התמנה ליועץ. אחרי שנת 1726, תחת שלטונו של הנסיך הבוחר החדש, קרל אלברכט, גם הוא חובב מוזיקה אך בעל טעם אחר, קרנו של אבאקו בחצר ירדה. בשנת 1737 עם מותו של פייטרו טורי, מנהל המוזיקה הקאמרית של הנסיך, לא אבאקו אלא ג. פראנדיני ירש את התפקיד. אבאקו המשיך להלחין מוזיקה קאמרית עבור החצרות המלכותיות הצרפתית וההולנדית והצרפתית עד שנת 1740 כשפרש לגמלאות. מנישואיו למארי קלמאנס בולטינק נולדו לו חמישה ילדים. הבן הבכור בשם ז'וזף קלמאן אבאקו (ג'וזפה קלמנטה פרדיננדו אבאקו) (1805-1710), היה לימים למלחין וצ'לן. דאל 'אבאקו קרא לו בשם ז'וזף קלמאן לכבוד הנסיך הבוחר של קלן, אותו הכיר בעת נדודיו עם החצר הבווארית בארצות השפלה. המוזיקה של דאל'אבאקו חבה במיוחד להשפעתם של ויוואלדי ושל קורלי . הוא תרם לקביעת סדר הקטעים בסונטה הפרקלאסית. כשגלה יחד עם החצר הבווארית, הגיע דאל'אבאקו גם לצרפת וספג השפעות צרפתיות, הבאות לידי ביטוי במיוחד באופוס 4 שלו רחוב בעיר מינכן נקרא על שמו Abacostrasse התזמורת הסימפונית של אוניברסיטת מינכן נקראת על שמו Abaco-Orchester הקונסרבטוריון של ורונה קיבל את שמו 1706 - 12 סונאטות קאמריות לכינור וצ'לו, עם באסו קונטינואו - אופוס 1 1714 - 12 קונצ'רטי כנסייתיים ל 4 כלים - אופוס 2 1715 - 12 טריו-סונאטות 6 סונאטות כנסייתיות ו 6 סונאטות קאמריות ל-3 כלים - אופוס 3 1716 - 12 סונאטות קאמריות לכינור ולצ'לו - אופוס 4 קונצ'רטי "ליותר כלים" : 1717 - 6 קונצ'רטי ל 7 כלים - אופוס 5 1730 - קונצ'רטו לכינור וכלים נוספים- אופוס -6 סרנדה ל-4 קולות וכלי נגינה ליום השם של הנסיך הבוחר קלמנס אוגוסט Julie Anne Sadie (red) - Guide de la Musique Baroque, Fayard, Les Indespensables de la Musique, Paris, 1995 מדיה וקבצים בנושא אוואריסטו פליצ'ה דאל'אבאקו בוויקישיתוף אוואריסטו פליצ'ה דאל'אבאקו, באתר ספוטיפיי אוואריסטו פליצ'ה דאל'אבאקו, באתר MusicBrainz (באנגלית) אוואריסטו פליצ'ה דאל'אבאקו, באתר Discogs (באנגלית) Meredith Gailey - biography of Evaristo Felice Dall' Abaco on site AllMusic ספרייה דיגיטלית בבואריה Adolf Sandberger - Einleitung E. F. Dall'Abaco - Ausgewählte Werke Erster Teil in Denkmaler der Tonkunst in Bayern Leipzig 1900 בלקסיקון הביוגרפי טרקאני Bianca Maria Antolini- Evaristo Felice Dell'Abaco, Treccani Dizionario biografico degli Italiani, vol.31, 1985 A.Sandberger ע'11 A.Sandberger ע'13-12 A.Sandberger ע'15-18 A.Sandberger ע'19 J.A.Sadie ע' 348 תזמורת אבאקו אתר הקונסרווטוגיון אבאקו בבוורונה